ኣብ ስራሕቲ ፕሮሞሽንን ስነ ጥበብን ዝነጥፍ ሳሙኤል ነዚ ወፍሪ ንምጅማር ክሓስብ ከሎ ዝኾነ ኣባል ስድርኡ፣ መሓዝኡ ወይ ብቐረባ ዝፈልጦ ሰብ ኣብ ማእሰርቲ ስለዝርከብ ከምዘይኮነ ይገልጽ። ቅድሚ 9 ዓመታት ኣቢሉ ተምሃራይ 8ይ ክፍሊ ኣብ ዝነበረሉ ንገለ ኣብ ትግራይ ዝርከባ ኣብያተ ህንጸት ዝርኣየሉ ዕድል ነቲ ሕዚ ዘበገሶ ሓሳብ ምኽንያት ከምዝኾኖ ይዛረብ። ምንጪ ስእሊ, SAMUEL "ሽዑ ኣብ ዝመሃረሉ ቤት ትምህርቲ ኣባል ፓርላማ ተምሃሮ ስለዝነበርኩ ኣብ ገለ ኣብያተ ህንጸት ዝርከባ ኣብያተ ንባብ ርኢና ነይርና። እቲ ኩነታት ንዓመታት ኣብ ውሽጠይ ስለዝጸንሐ ድማ ሎሚ ናብ ተግባር ክቕይሮ ወሲነ" ክብል ነቲ ኩነታት የረድእ። እሱራት ዝደለይዎም መጻሕፍቲ ኣብቶም ኣብያተ ንባብ ክረኽቡ ዝኽእልሉ ዕድል ዘይምህላዉ ከምዝተዓዘበን ሎሚ ድሕሪ ዓመታት ድማ ኣብርክቶ ንምግባር ከምዝወሰነን ንቢቢሲ ሓቢሩ። "ኣብ ትግራይ 10 ኣብያተ ህንጸት ኣለዋ። እኹል ወይ ብቑዕ እንተዘይተበሃለ'ኳ ኣብያተ ንባብ ግን ኣለወን። እቶም ተሃነጽቲ ጽባሕ ናብቲ ማሕበረሰብ ስለዝሕወሱ እቲ ለውጢ ኣብ ቤተ ንባብ'ውን ክንረኽቦ ንኽእል ኢና ፍልጠቶም ኣማዕቢሎም እንተወጹኡ ብዝብል ኢና ናብዚ ስራሕ ኣቲና ዘለና" ይብል። ኣብቲ ዝጀመርዎ ወፍሪ ብዝምልከት ኣብ መቐለ ንዝርከብ ቤት ህንጸት (ማእሰርቲ) ኣብ ዘዘራረቡሉ እዋን "ቤት ህንጸትና ቤተንባብ እንተሃለዎ'ኳ እሱራት ግን ዝደለይዎ መጻሕፍቲ ንምርካብ ይጽገሙ እዮም። ስለዚ ዝጀመርኩምዎ ወፍሪ ጽቡቕ ስለዝኾነ ክትሕግዙና ንደሊ ኢና" ዝብል መልሲ ከምዝተወሃቦም ይዝከር። ተሳትፎ ለገስቲ መጽሓፍ ሓንቲ ካብ ሞንጎ ኣተሓባበርቲ 'ወፍሪ ምትእኽኻብ መጻሕፍቲ ንኣብያተ መጻሕፍቲ ንኣብያተ ህንጸት ትግራይ' ዝኾነት ኣዱኛ ዳኘው፡ ኣብዚ ሕዚ እዋን ዘሎ ተሳትፎ "ኣዝዩ ዘሕብን" ከምዝኾነ ትዛረብ። "ሰባት ነቲ ሓሳብ ብጽቡቕ ተቐቢሎምዎ ኣለዉ። ኣብ ማሕበራዊ ሚድያ'ውን መዘራረቢ ዛዕባ ኮይኑ ይርከብ። ሓደ ይኹን ልዕሊኡ መጻሕፍቲ ክህቡና ዝሰልዩ ሰባት እናደወሉ ይሕብሩና። ሽዑ ንሕና ናብቲ ዘለዉሉ ቦታ ብምኻድ ንቕበሎም" ትብል። ካብ ዝተፈላለዩ ሰባትን ከባብታትን 'መጽሓፍ ተቐበሉና' ዝብል መጸዋዕታ ስለዝበጽሐን ኣርባዕቲኤን እናተሓጋገዛ ናብቶም ቦታታት ብምኻድ ይቕበላ። ምንጪ ስእሊ, SAMUEL ኣብ ዝገብርኦ ምንቅስቓስ ንመጓዓዝያ ዝወጽእ ወጻኢታት ባዕለን'የ ዝሽፍና። ነዚ ኣብ ግምት ዘእተዉ ገለ ውልቀሰባት ድማ ንመንቀሳቐሲ ዝኸውን ዝተወሰነ ገንዘብ ከምዝሃብወን ኣዱኛ ትዛረብ። ሳሙኤል "ን10 ኣብያተ ማእሰርቲ ትግራይ 10 ሽሕ ክንእክብ ኢና ነዚ ወፍሪ ጀሚርናዮ። በቲ ሕዚ ዘሎ ኩነታት ግን ልዕሊኡ ከምዝእከብ ኢና ክንግንዘብ ኪኢልና" ክብል ነቲ ዘሎ ተሳትፎ ለገስቲ መጽሓፍ ይገልጾ። በዚ ምኽንያት ከኣ ንሓደ ቤት ህንጸት 1 ሽሕ መጽሓፍ ንምሃብ ሓሳብ'ኳ እንተነበሮም፤ ልዕሊኡ ክበጽሖም ከምዝኽእል ዘለዎ እምነት ይገልጽ። ትሕዝቶ መጻሕፍቲ ኣብዚ ሕዚ እዋን ብቐንዱ ኣብ ከተማ መቐለ ዝግበር ወፈያ'ዩ ካብ ትጽቢቶም ንላዕሊ ኮይኑ ዘሎ። እንተኾነ ካብ ምሉእ ትግራይ 'መጽሓፍ ተቐበሉና' ዝብል ሕቶ ይቐርበሎም ስለዘሎ ነዚ ዝምችእ ኩነታት ንምፍጣር ይሰርሑ ከምዘለዉ ሳሙኤል ይዛረብ። ሰባት ኣብ ዘወፍይዎም ዓይነታትን ትሕዝቶን መጻሕፍቲ ዝኾነ ዓይነት መምዘኒ ወይ ረቛሒ እንተዘየቐመጡ'ኳ ክሳብ ሕዚ ካብ ሰባት ዝቕበልዎም ዘለዉ ግን ነቶም እሱራት ኣብ ግምት ዘእተዉ ከምዝኾኑ ሳሙኤልን ኣዱኛን ይገልጹ። "ናብቲ ወፍሪ ምትእኽኻብ ቅድሚ ምእታውና ምስ ቢሮ ጸጥታ ክልል ትግራይ ብምዃን ሓጺር ዳህሳስ ክንገብር ፈቲንና ኢና። ምስ ኣተሓባባሪት ኣብያተ ንባብ ኣብ ትግራይ ዝርከባ ኣብያተ ህንጸት ከምኡ'ውን ሓላፊት ተሃድሶ፣ ትምህርትን ስልጠናን ዝኾነት ኮማንደር ተዘራሪብና" ዝብል ሳሙኤል እዚ ድማ ብቐንዱ እንታይ ዓይነት መጻሕፍቲ ከምዘድልዩ ንምፍላጥ ከምዘኽኣሎም የረድእ። "ኣብ ንግዲ፣ ምድላው ባህላዊ ኣልባሳት፣ ስራሕቲ ሓጺነ መጺንን ካልእን ዝወፈሩ ብዙሓት እሱራት መናእሰይ ስለዘለዉ ነዓዓቶም ዝሕግዝ ናይ ኢንዳስትሪን ምህዞን መጻሕፍቲ እቶም ብብዝሒ ዘድልዩ እንተኾኑ'ኳ ካልኦት ኣብ ህንጸት እቶም እሱራት ረብሓ ዘለዎም ዓይነታት መጽሕፍቲ'ውን ንቕበል ኣለና" ይብል። ክሳብ ሕዚ 'እዚ መጽሓፍ ኣየድልይን' ብዝብል ዝመለስዎ ከምዘየለ ብምግላጽ ኣብ ህንጸት ስነ ልቦና እሱራት ዓብዪ ትርጉም ዝህልዎምን ስነጥበባዊ ትሕዝቶ ዝሓዙን መጽሕፍቲ ብብዝሒ ይቕበሉ ከምዘለዉ ሓቢሩና። "ብዙሕ ዓይነት መጻሕፍቲ ኢና ንቕበል ዘለና። ኩሎም ድማ ጽቡቕ ትሕዝቶ ዘለዎም'ዮም" እትብል ኣዱኛ ብወገና ካብ ሞንጎ'ቶም እሱራት ብጣዕሚ ዝተምሃሩ ሰባት እውን ስለዝርከብዎም ኣካዳሚያውን ንፍልጠት ዘማዕብሉን ትምህርታውን መጻሕፍቲ'ውን ይቕበሉ ከምዘለዉ ትዛረብ። እቲ ወፍሪ ምትእኽኻብ መጻሕፍቲ ካብ ዝጀመረሉ 20 መስከረም 2013 ኣ.ኢ ጀሚሩ ሰሙን ኣብ ዘይመልእ ግዜ ጥራይ ልዕሊ 700 መጻሕፍቲ ክእክቡ ኪኢሎም ኣለዉ። ተዛማዲ ትሕዝቶ ገምጋም መጽሓፍ - ዝናን ባህታን፡ ናጽነትን ስቕታን15 ታሕሳስ 2019 በክሩስ ቡካሪኒ፡ ብ'ዋትስኣብ' መጽሓፍ ጽሒፉ ዘሕተመ ስደተኛ15 ሕዳር 2019 ኤርትራ፡ ሩሲያዊ ያሮስላቭ መጽሓፍ 'ወርቅሃ' ናብ ቋንቋ ሩስያ ተርጒሙ12 ሰነ 2019 መጽሓፍ ፎክሎር፡ መጽናዕቲ ህዝብታትን ባህሎምን ተሓቲሙ26 ሓምለ 2019 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
